**ПРОТОКОЛ ОТ ЧЕТИРИДЕСЕТ И ОСМОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 18 юли 2019 година, начало 09:00 часа**

От общо 51 общински съветници присъстваха 44, отсъстваха: Венцислав Великов, Веселин Велчев, Мирослав Славчев, Мариета Волф, Теодор Георгиев, д-р Милко Борисов и д-р Севдалин Ангелов. Заседанието бе открито и ръководено от чл.-кор. проф. Христо Белоев.

**Чл.-кор. проф. Хр. Белоев:** Моля, заемете места в залата. Заемете места в залата, стартираме проверка на кворума. 32-ма общински съветници са се регистрирали с устройствата, видимо имаме повече присъстващи. Имаме необходимия кворум. Откривам редовното заседание на Общинския съвет. Преминаваме към обсъждане на дневния ред. По дневният ред имате ли някакви предложения или въпроси? Относно питанията, питания има от Пламен Рашев, Никола Михайлов, Траян Тотев и Мариета Волф, но те само писмен отговор желаят, няма да бъде питането тук на сесия. По дневният ред? Няма, гласуваме дневния ред така, както е предложен.

**КВОРУМ – 40. С 40 гласа „за”, 0 „против” и 0 „въздържали се” се прие**

**ДНЕВЕН РЕД**

1. **К.Л. 1131** Отчет за изпълнение на решенията на Общински съвет
2. **К.Л. 1147** Постъпила в Община Русе Докладна записка от д-р Светослав Дачев – управител на „Специализирана болница за активно лечение на пневмо-фтизиатрични заболявания д-р Д. Граматиков – Русе“ ЕООД и подновяване на договора за управление на дружеството
3. **К.Л. 1140** Съгласие за продажба на общински терен от 51 кв.м. по улична регулация, приобщен към УПИ XI-103 в кв. 10 по регулационния план на село Долно Абланово, Община Русе
4. **К.Л. 1141** Съгласие за продажба на общински терени от 2 кв.м. и 7 кв.м. по улична регулация, приобщени къмУПИ VI-1377 и УПИ VII-1378 в кв. 55 по регулационния план на кв. „Долапите“, град Русе
5. **К.Л. 1142** Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, ул. „Йосиф Цанков“ №76
6. **К.Л. 1143** Предоставяне безвъзмездно за управление върху общински самостоятелен обект в сграда с идентификатор 63427.2.2601.4.27 по КККР на гр. Русе за нуждите на Детска градина „Иглика“, БУЛСТАТ: 827144673, и вписването му в списъка за имоти публична общинска собственост.
7. **К.Л. 1144** Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 22.08.2019 г.
8. **К.Л. 1145** Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Бъзов дол”, землище на гр. Русе
9. **К.Л. 1149** Провеждане на публичен търг с явно наддаване за отдаване под наем на обекти – общинска собственост в организиран Коледен базар
10. **К.Л. 1132** Приемане на Наредба за допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе
11. **К.Л.** **1152** Корекция на Бюджета на Община Русе за 2019 година
12. **К.Л. 1153** Допълване на списъка на лицата и длъжностите, имащи право на транспортни разходи, съгласно чл. 36, ал. 1 от ПМС №344/21.12.2018 г. от Бюджет 2019 година, утвърден с Решение на Общински съвет №1060, прието с Протокол №42/05.02.2019 г. – Приложение №18
13. **К.Л. 1133** Приемане на Наредба за условията и реда за използване на спортните обекти, собственост на община Русе
14. **К.Л. 1134** Приемане на Общинска програма на мерките за закрила на деца с изявени дарби за 2019 г.
15. **К.Л. 1150** Утвърждаване на Списък на средищните училища на територията на Община Русе за учебната 2019/2020 година
16. **К.Л. 1151** Решение за даване на съгласие на Община Русе да кандидатства с проект по процедура № BG16M1OP002-5.004 “Мерки за адресиране на транспорта като източник на замърсяване на атмосферния въздух“, по приоритетна ос 5 „Подобряване качеството на атмосферния въздух“ на ОПОС 2014-2020 г.
17. Възлагане на услугата „Патронажна грижа” на Звено за услуги в домашна среда към „Домашен социален патронаж” гр.Русе като Услуга от общ икономически интерес /УОИИ/ по проект „Патронажна грижа за възрастни хора и лица с увреждания в Община Русе и Община Сливо поле“, по процедура за директно предоставяне на безвъзмездна финансова помощ BG05M9OP001-2.040 „Патронажна грижа за възрастни хора и лица с увреждания – Компонент 2“, по Оперативна програма „Развитие на човешките ресурси“ 2014-2020 г.
18. **К.Л. 1146** Приемане на План за защита при бедствия на Община Русе
19. **К.Л. 1135** Одобряване на задание, разрешаване изработването на подробен устройствен план /ПУП/ – Парцеларен план на трасе за изграждане на осветление на републикански път I-2 Русе – Разград до кръстовището за гр. Кубрат и кв. „Средна кула“, гр. Русе
20. **К.Л. 1136**  Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия –водопроводно отклонение до имот с идентификатор 63427.227.10 в м. „Над линията“, землище на гр. Русе
21. **К.Л. 1137** Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно ел. захранване до имот с идентификатор 63427.227.10 в м. „Над линията“, землище на гр. Русе
22. **К.Л. 1138** Одобряване на задание, разрешаване изработването на подробен устройствен план /ПУП/ – ИПР на УПИ IX-117-за търговски комплекс кв. 3014 и УПИ VII-34-за комуникации в кв. 4 по плана на гр. Русе; ПУР на бул. „Тутракан“ до о.т. 10075 и от о.т. 10728 и 10729 по бул. „България“ до о.т. 10075 – в обхвата между кръгово кръстовище „Дунав мост“ и кръгово кръстовище „Канлъ дере“, ПР на ПИ 63427.8.443, ПИ 63427.8.444, ПИ 63427.8.446, 63427.8.447 и за част от ПИ 63427.8.442 и ПИ 63427.8.457 в кв. 4, гр. Русе
23. **К.Л. 1148** Даване на съгласие за учредяване възмездно право на прокарване и сервитут на техническа инфраструктура- кабелна линия през ПИ 47336.63.369 с НТП - пасище, мера, публична общинска собственост
24. **К.Л. 1154** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.169.877, находящ се в местността „Гълъбец“, гр. Русе
25. **К.Л. 1139** Удостояване на алпиниста Иван Юриев Томов със званието „Почетен гражданин на град Русе“ – посмъртно
26. Питания
27. Изказване на Мариян Димитров – вх.№ 417/2019 г.

**1 Точка**

**Отчет за изпълнение на решенията на Общински съвет**

**Чл.-кор. проф. Хр. Белоев:** Господин Белчев.

**Г-н Бл. Белчев:** Уважаеми господин Председател, уважаеми общински съветници, поддържаме предложението във вида, в който е внесено. По време на комисиите бележки не са правени. Благодаря ви.

**Чл.-кор. проф. Хр. Белоев:** Благодаря. Имате ли изказвания, въпроси? Гласуваме решенията по точка 1-ва.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1176**

На основание чл. 21, ал.1, т. 24 от Закона за местното самоуправление и местната администрация, Общински съвет – Русе реши:

1. Приема отчета на кмета за изпълнение решенията на Общински съвет – Русе за периода месец ноември 2018 г. – до месец април 2019 г. включително, съгласно Приложение № 1.

**2 Точка**

**Постъпила в Община Русе Докладна записка от д-р Светослав Дачев – управител на „Специализирана болница за активно лечение на пневмо-фтизиатрични заболявания д-р Д. Граматиков – Русе“ ЕООД и подновяване на договора за управление на дружеството**

**Г-н Дим. Кънчев**: По 2-ра точка Записка на д-р Светослав Дачев, докладва проф. Белоев.

**Чл.-кор. проф. Хр. Белоев:** Предложението беше обсъдено по комисии, поддържаме го така, както е предложено в проекта за решение. Относно възнаграждението така, както е на всички останали 400%.

**Г-н Дим. Кънчев:** Благодаря. Някой иска ли думата, колеги? Няма. Гласуваме точката.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1177**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5, чл.147, ал.2 от Търговския закон, чл. 62, ал. 3, чл. 63, ал. 4 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал.1, чл.31а от Наредба №9 на ОбС-Русе, Общински съвет - Русе реши:

1. Дава съгласие за удължаване на договора за управление на д-р Светослав Дачев Дачев – Управител на „Специализирана болница за активно лечение за пневмо-фтизиатрични заболявания д-р Д. Граматиков – Русе“ ЕООДза срок от три години, считано от 22.09.2019 г.
2. Определя месечно възнаграждение на управителя в размер на 400 на сто от отчетената средна месечна брутна работна заплата в заведението, но не повече от дванадесеткратния размер на минималната месечна работна заплата, установена за страната за съответния месец, съгласно чл. 31а от Наредба №9 на ОбС Русе.
3. Упълномощава Кмета на Община Русе да сключи допълнително споразумение към договора на Управителя.
4. Дава съгласие управителят на „Специализирана болница за активно лечение за пневмо-фтизиатрични заболявания д-р Д. Граматиков – Русе“ ЕООД д-р Светослав Дачев да участва и да заема длъжност в ръководни органи на „АСИМП-ИП – д-р Светослав Дачев“ ЕООД.
5. При направен самоотвод от управителя „Специализирана болница за активно лечение за пневмо-фтизиатрични заболявания д-р Д. Граматиков – Русе“ ЕООД по чл. 63, ал. 1 от Закана за противодействие на корупцията и отнемане на незаконно придобитото имущество правомощието или задължението по служба, станало повод за самоотвода да бъде изпълнено от заместник управителя на дружеството.

**3 Точка**

**Съгласие за продажба на общински терен от 51 кв.м. по улична регулация, приобщен към УПИ XI-103 в кв. 10 по регулационния план на село Долно Абланово, Община Русе**

**Чл.-кор. проф. Хр. Белоев:** Госпожа Миткова, заповядайте.

**Г-жа Н. Миткова:** Уважаеми господин Председател, уважаеми общински съветници, подкрепяме предложението във вида, в който сме го входирали в общинския съвет. Нямаше забележки по комисии.

**Чл.-кор. проф. Хр. Белоев:** Да, благодаря. Кметът е тука на Долно Абланово, благодаря има принципното съгласие. По точката въпроси, изказвания? Няма. Гласуваме.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1178**

На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС, §22, ал. 1, т. 1, буква „б“ от ЗР от ЗУТ, Протокол №41/06.06.2019 г. на Комисията по общинска собственост, скица-проект за придаваемото място по улична регулация, Общински съвет реши:

1. Обявява придаваем терен от 51 кв.м. по улична регулация от ПИ №501.453 – ул. „Витоша“, кв. 10 по плана на село Долно Абланово, ЕКАТТЕ 22558, Община Русе, придаван къмУПИ XI-103, за частна общинска собственост.

2. Да се продаде терен, общинска собственост, представляващ придаваема част от 51 кв.м. по улична регулация от ПИ №501.453 – ул. „Витоша“ в кв. 10 по плана на село Долно Абланово, ЕКАТТЕ 22558, Община Русе на Магдалена Костадинова Станева, което да се приобщи към собствения й УПИ XI-103 в кв. 10 по плана на селото, с цел прилагане на регулацията, след заплащане на Община Русе цена в размер на 374,00 лева (триста седемдесет и четири лева) и дължимите данъци и такси.

3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**4 Точка**

**Съгласие за продажба на общински терени от 2 кв.м. и 7 кв.м. по улична регулация, приобщени към УПИ VI-1377 и УПИ VII-1378 в кв. 55 по регулационния план на кв. „Долапите“, град Русе**

**Чл.-кор. проф. Хр. Белоев:** Госпожа Миткова.

**Г-жа Н. Миткова:** Предложението е идентично като предходното. Става въпрос за прилагане на улична регулация в квартал „Долапите“.

**Чл.-кор. проф. Хр. Белоев:** Благодаря. Въпроси, изказвания по точката? Няма. Режим на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1179**

На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3 от ЗОС, §22, ал. 1, т. 1, буква „б“ от ЗР от ЗУТ, Протокол №41/06.06.2019 г. на Комисията по общинска собственост, скица-проект за придаваеми места по улична регулация, във връзка със Заповед №РД-01-925/02.04.2019 г. на Кмета на Община Русе за одобряване на ПУП-ИПР на УПИ V-1376, УПИ VI-1377 и УПИ VII-1378 в кв. 55 по плана на кв. „Долапите“, град Русе, Общинският съвет реши:

1. Обявява придаваеми терени от 2 кв.м. и 7 кв.м. по улична регулация от ПИ с идентификатор 63427.9.1193 – ул. „Несебър“, кв. „Долапите“, град Русе, придавани към УПИ VI-1377 и УПИ VII-1378 в кв. 55, съобразно предвижданията на ПУП-ИПР, одобрен със Заповед №РД-01-925/02.04.2019 г. на Кмета на Община Русе, за частна общинска собственост.

2. Да се продадат терени, общинска собственост, представляващи:

2.1. Придаваема част от 2 кв.м. по улична регулация от ПИ с идентификатор 63427.9.1193 – ул. „Несебър“, приобщена към УПИ VI-1377 в кв. 55 по регулационния план на кв. „Долапите“, град Русе на Иванка Пенкова Добрева, след заплащане на Община Русе цена в размер на 41,00 лева (четиридесет и един лева) и дължимите данъци и такси.

2.2. Придаваема част от 7 кв.м. по улична регулация от ПИ с идентификатор 63427.9.1193 – ул. „Несебър“, приобщена към УПИ VII-1378 в кв. 55 по регулационния план на кв. „Долапите“, град Русе на Росен Пенков Иванов, след заплащане на Община Русе цена в размер на 141,00 лева (сто четиридесет и един лева) и дължимите данъци и такси.

3. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**5 Точка**

**Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, ул. „Йосиф Цанков“ №76**

**Чл.-кор. проф. Хр. Белоев:** Заповядайте, госпожа Миткова.

**Г-жа Н. Миткова:** Предложението беше разгледано и в комисия общинска собственост, беше прието решение за провеждане на процедура търг.

**Чл.-кор. проф. Хр. Белоев:** Благодаря. Въпроси, изказвания? Няма. Гласуваме по точката.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1180**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва годишната програма за управление и разпореждане с имотите - общинска собственост за 2019 г. с продажбата на поземлен имот с идентификатор 63427.4.1823 по кадастралната карта и кадастралните регистри (КККР) на гр. Русе, намиращ се в гр. Русе, ул. „Йосиф Цанков“ №76 с площ 384 кв.м., с трайно предназначение на територията: Урбанизирана, с начин на трайно ползване (НТП): Ниско застрояване (до 10 m), предмет на акт за частна общинска собственост №8367/30.08.2017 г., вписан под №144, том 27, н. д. 5526, дв. вх. 12024, вх. №12220 от 04.09.2017 г. по описа на Службата по вписвания - Русе, с прогнозен приход от продажбата в размер на 19 527,00 лева (деветнадесет хиляди петстотин двадесет и седем лева).

2. Дава съгласие за продажба чрез публичен търг с явно наддаване на общински поземлен имот с идентификатор 63427.4.1823 по кадастралната карта и кадастралните регистри (КККР) на гр. Русе, намиращ се в гр. Русе, ул. „Йосиф Цанков“ №76 с площ 384 кв.м., с трайно предназначение на територията: Урбанизирана, с начин на трайно ползване (НТП): Ниско застрояване (до 10 m), предмет на акт за частна общинска собственост №8367/30.08.2017 г., вписан под №144, том 27, н. д. 5526, дв. вх. 12024, вх. №12220 от 04.09.2017 г. по описа на Службата по вписвания - Русе, с начална тръжна продажна цена в размер на 19 527,00 лева (деветнадесет хиляди петстотин двадесет и седем лева), без дължими данъци и такси;

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**6 Точка**

**Предоставяне безвъзмездно за управление върху общински самостоятелен обект в сграда с идентификатор 63427.2.2601.4.27 по КККР на гр. Русе за нуждите на Детска градина „Иглика“, БУЛСТАТ: 827144673, и вписването му в списъка за имоти публична общинска собственост**

**Чл.-кор. проф. Хр. Белоев:** Заповядайте.

**Г-жа Н. Миткова:** Предложението е за предоставяне на имот общинска собственост в партерния етаж на вх. 3 в бл. Яворов за управление. Като втората част от предложението е да обявим имота публична общинска собственост.

**Чл.-кор. проф. Хр. Белоев:** Да, благодаря. Въпроси, изказвания? Няма. Режим на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1181**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 3, ал. 2, т. 1, чл. 6, ал. 2 и ал. 3, чл. 12, ал. 1 и ал. 4 от ЗОС, във връзка с чл. 12, ал. 2 от Наредба №1 за общинската собственост на Общински съвет – Русе и чл. 302, ал. 1 от Закона за предучилищното и училищното образование, Общински съвет – Русе реши:

1.Дава съгласие за предоставяне безвъзмездно за управление на Детска градина „Иглика“, БУЛСТАТ: 827144673, на самостоятелен обект в сграда с идентификатор 63427.2.2601.4.27 по Кадастралната карта и кадастралните регистри (КККР) на гр. Русе, представляващ помещение (бивш логопедичен кабинет), разположено в партерния етаж на вход 3 от жилищен блок „Яворов“, с административен адрес гр. Русе, ул. „Борисова“ №81, вход 3, етаж 0, намиращ се в сграда №4, разположена в поземлен имот с идентификатор 63427.2.2601 по КККР на гр. Русе, с предназначение на самостоятелния обект: За детско заведение, брой нива на обекта: 1, с площ от 84,80 кв.м., заедно с прилежащите 1,094% идеални части от общите части на сградата.

2.След предоставянето безвъзмездно за управление на общинския имот по т. 1 в полза на Детска градина „Иглика“, БУЛСТАТ: 827144673, обявява самостоятелен обект в сграда с идентификатор 63427.2.2601.4.27 по Кадастралната карта и кадастралните регистри на гр. Русе, представляващо помещение (бивш логопедичен кабинет), разположено в партерния етаж на вход 3 от жилищен блок „Яворов“, с административен адрес гр. Русе, ул. „Борисова“ №81, вход 3, етаж 0, намиращ се в сграда №4, разположена в поземлен имот с идентификатор 63427.2.2601 по КККР на гр. Русе, с предназначение на самостоятелния обект: За детско заведение, брой нива на обекта: 1, с площ от 84,80 кв.м., заедно с прилежащите 1,094% идеални части от общите части на сградата, за публична общинска собственост.

**7 Точка**

**Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 22.08.2019 г.**

**Чл.-кор. проф. Хр. Белоев:** Заповядайте, госпожа Миткова.

**Г-жа Н. Миткова:** Предложението е във връзка с упълномощаване на кмета да гласува положително по дневния ред на извънредното заседание на Асоциацията по ВиК, което ще се състои на 22 август 2019 г.

**Чл.-кор. проф. Хр. Белоев:** Да, благодаря. Въпроси и изказвания? Няма. Режим на гласуване.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1182**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русе реши:

I. При невъзможност за лично участие на Кмета на Община Русе в извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 22.08.2019 г. /четвъртък/ от 11,00 часа в Зала №1 на Областна администрация – Русе (или в случай на настъпила обективна невъзможност, заседанието да бъде насрочено до 30.09.2019 г.), оправомощава г-н Димитър Наков - Заместник-Кмет на Община Русе с ресор „Устройство на територията” да представлява Община Русе на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе.

II. Оправомощава представителя на Община Русе да подкрепи и да гласува положително по точките от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 22.08.2019 г. от 11,00 часа в Зала №1 на Областна администрация – Русе (или в случай на настъпила обективна невъзможност, заседанието да бъде насрочено до 30.09.2019 г.), както следва:

1. Приемане на решение на основание чл.20, ал.3 от Правилника за организацията и дейността на асоциациите по водоснабдяване и канализация, за препоръчителната вноска на държавата в бюджета на Асоциацията по ВиК – Русе за 2020 година в размер на 21 000 лева /двадесет и една хиляди лева/.

2. Други.

III. При настъпване на промени в процеса на обсъжданията на въпросите от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 22.08.2019 г. от 11,00 часа в Зала №1 на Областна администрация – Русе (или в случай на настъпила обективна невъзможност, заседанието да бъде насрочено до 30.09.2019 г.), оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**8 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, намиращ се в местността „Бъзов дол”, землище на гр. Русе**

**Чл.-кор. проф. Хр. Белоев:** Заповядайте, госпожа Миткова.

**Г-жа Н. Миткова:** Става въпрос за земеделска земя, 5-та категория при неполивни условия, процедурата е търг.

**Чл.-кор. проф. Хр. Белоев:** Моля за тишина в залата. Въпроси и изказвания по точката? Няма. Режим на гласуване.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1183**

На основание чл. 21, ал. 2, във връзка с чл. 21, ал. 1, т. 8 от ЗМСМА; чл. 8, ал. 1 и ал. 9, чл. 35, ал. 1 и чл. 41, ал. 2 от ЗОС; чл. 26, ал. 1, т. 1 и чл. 30 от Наредба № 1 за общинската собственост на Общински съвет – Русе; Протокол № 41/06.06.2019 г. на Комисията по общинска собственост и заявление вх. № ОИ-10-63/30.05.2018 г., допълнено със заявление вх. № ОИ-10-63#1/06.06.2018 г., Общински съвет реши:

1. Допълва годишната програма за управление и разпореждане с имотите - общинска собственост през 2019 г. с продажба на поземлен имот с идентификатор 63427.216.363 по кадастралната карта и кадастралните регистри на гр. Русе, с площ 429 кв. м, трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), седма категория при неполивни условия, находящ се в землището на гр. Русе, местност „Бъзов дол“, стар идентификатор: 63427.216.31, с номер по предходен план: 168002, предмет на АЧОС № 9145/28.03.2019 г., вписан в СВп-Русе под № 174, том 11, дело № 2264, вх. рег. № 4447/11.04.2019 г., с прогнозен приход от продажбата в размер на 5009,30 лв. (пет хиляди и девет лева и тридесет стотинки), без дължими данъци и такси;

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 63427.216.363 по кадастралната карта и кадастралните регистри на гр. Русе, с площ 429 кв. м, трайно предназначение на територията: земеделска, начин на трайно ползване: за земеделски труд и отдих (съгласно § 4 от ПЗР на ЗСПЗЗ), седма категория при неполивни условия, находящ се в землището на гр. Русе, местност „Бъзов дол“, стар идентификатор: 63427.216.31, с номер по предходен план: 168002, предмет на АЧОС № 9145/28.03.2019 г., вписан в СВп-Русе под № 174, том 11, дело № 2264, вх. рег. № 4447/11.04.2019 г., с начална тръжна продажна цена 5009,30 лв. (пет хиляди и девет лева и тридесет стотинки) без дължими данъци и такси.

Дължимите данъци и такси са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**9 Точка**

**Провеждане на публичен търг с явно наддаване за отдаване под наем на обекти – общинска собственост в организиран Коледен базар**

**Чл.-кор. проф. Хр. Белоев:** Заповядайте, госпожа Миткова.

**Г-жа Н. Миткова:** Поддържаме предложението, нямаше забележки по комисии.

**Чл.-кор. проф. Хр. Белоев:** Благодаря. Въпроси и изказвания по точката? Няма. Режим на гласуване.

**КВОРУМ – 44. С 42 гласа „за”, 2 „против” и 0 „въздържали се” се прие**

**РЕШЕНИЕ № 1184**

На основание чл. 21, ал. 1, т. 8, във връзка с чл. 21, ал. 2 от ЗМСМА; във връзка с чл.14, ал.2 и ал. 7, чл. 39, ал. 4 от Закона за общинската собственост; във връзка с чл. 56, ал.1 и ал. 5 от Закона за устройство на територията; във връзка чл. 44, ал. 4 от Наредба №1 на Общинския съвет за общинската собственост; във връзка с раздел І, чл. 1, т. 1, чл. 2, ал. 1, т. 33 и т. 39 и ал. 2, раздел ІІ, чл. 3 и чл. 5 от Наредба № 2 на Общинския съвет, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от 25.11.2019 г. до 03.01.2020 г. включително на преместваеми обекти – частна общинска собственост, 32 бр. павилиони – Коледни къщички за търговска дейност, с номера от 1 до 32, всеки с размери 2,00/2,00 м и с площ 4,00 кв. м, разположени в гр. Русе, Зона „Б“, пл. „Свобода“, съгласно подробна схема по чл. 56 от ЗУТ, утвърдена от Главния архитект на Община Русе на 10.06.2019 г. и Разрешение за поставяне №54 от 10.06.2019 г. на Главния архитект на Община Русе, в организиран временен Коледен базар, с начална тръжна наемна цена – 480,00 лв. (Четиристотин и осемдесет лева) без включен ДДС за всеки обект, за целия период.

2. Дава съгласие да бъде проведен публичен търг с явно наддаване за отдаване под наем за срок от 25.11.2019 г. до 03.01.2020 г. включително, на части от терен – публична общинска собственост, в гр. Русе, зона „Б“, пл. „Свобода“, с номера 1, 2 и 3, всеки с размери 4,50/ 3,00 м и с площ 13,50 кв. м, за разполагане на преместваеми обекти за търговска дейност – скара на открито, съгласно подробна схема по чл. 56 от ЗУТ, утвърдена от Главния архитект на Община Русе на 10.06.2019 г. и Разрешение за поставяне №54 от 10.06.2019 г. на Главния архитект на Община Русе, в организиран в периода временен Коледен базар, с начална тръжна наемна цена – 270,00 лв. (Двеста и седемдесет лева) без включен ДДС за всеки терен, за целия период.

3. Дава съгласие да се учреди безвъзмездно право на ползване за периода от 16.12.2019 г. до 22.12.2019 г. включително, на Сдружение „Дете и пространство”, Булстат 131333228 за павилион №33 – ЧОС, от организиран в гр. Русе, зона „Б“, пл. „Свобода“, Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 10.06.2019 г. и Разрешение за поставяне №54 от 10.06.2019 г. на Главния архитект на Община Русе.

4. Дава съгласие да се учреди безвъзмездно право на ползване за периода от 14.12.2019 г. до 27.12.2019 г. включително, на Сдружение „Германо-Българска Помощ за Животните ”, Булстат 124607497 за павилион №34 – ЧОС, от организиран в гр. Русе, зона „Б“, пл. „Свобода“, Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 10.06.2019 г. и Разрешение за поставяне №54 от 10.06.2019 г. на Главния архитект на Община Русе.

**10 Точка**

**Приемане на Наредба за допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе**

**Чл.-кор. проф. Хр. Белоев:** Заповядайте, госпожа Миткова.

**Г-жа Н. Миткова:** Предлагаме допълнение на Наредба 16 във връзка с определяне цена на ползване, за ползване на бинокъл, който се ..., биноклите, които се намират на площадката срещу комплекс Левента. За 8 минути – 1 лев.

**Чл.-кор. проф. Хр. Белоев:** Да, благодаря. Въпроси и изказвания? Няма. Гласуваме по точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 1185**

На основание чл. 21, ал. 2, във връзка с чл. 21, ал. 1, т. 7 и 23 от ЗМСМА, чл. 28, ал. 1 и 2 от ЗНА, чл. 6, ал. 2 и чл. 9 от ЗМДТ, и чл.79 от Административнопроцесуалния кодекс (АПК),Общински съвет – Русе реши:

І. Приема Наредба за допълнение на Наредба № 16 на Общински съвет - Русе, за определянето и администрирането на местните такси, цени на услуги и права на територията на Община Русе.

**11 Точка**

**Корекция на Бюджета на Община Русе за 2019 година**

**Чл.-кор. проф. Хр. Белоев:** Госпожа Димитрова, заповядайте.

**Г-жа Ел. Димитрова:** Уважаеми общински съветници, настоящото предложение съдържа корекции в текущия бюджет и по-точно в приходите на училищата. Това са приходи в две училища от наем на помещение и от продажба на изделия от учебното производство. Разходите се насочват съответно съобразно докладните записки на директорите на учебните заведения. Другите корекции в текущия бюджет са за завършване на обект по ПУДООС в кметство Мартен на стойност 5000 лв., средствата се осигуряват от резерва на общината и съответно ще бъдат възстановени след верификация от Управляващия орган. Засегнати са и корекции в инвестиционната програма, както за оценки за съответствие на 2 обекта, така и за пълното усвояване на целевата субсидия за капиталови разходи. Тоест пренасочваме остатъци от обекти, за да могат да бъдат използвани в пълен обем. Предложена е и корекция в приложение 17 – средства за численост на персонала и разходите за заплати за 2019 г. Входирано е допълнение, което касае компенсирана корекция в инвестиционната програма и по-точно на средствата от Малки населени места в кметство Семерджиево. Благодаря.

**Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване по точката.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1186**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. Приходи – държавни дейности**

§2404 „Нетни приходи от продажби на услуги, стоки и продукция“ +3 000лв.

ПГ по ДВА „Йосиф Вондрак“ – Русе 3 000лв.

§2405 „Приходи от наеми на имущество“ +4 270лв.

ПГ по ДВА „Йосиф Вондрак“ – Русе 270лв.

СУПНЕ „Фридрих Шилер“ 4 000лв.

**Всичко приходи държавна дейност: +7 270лв.**

**Всичко приходи по бюджета: +7 270лв.**

**ІI. Разходи - държавни дейности**

ФУНКЦИЯ „Образование“

Дейност 322 „Неспециализирани училища, без професионални гимназии“

§1015 „Материали“ СУПНЕ „Фридрих Шилер“ +4 000лв.

**Всичко за дейност: +4 000лв.**

Дейност 326 „Професионални гимназии и паралелки за професионална подготовка“ §1016 „Вода, горива и енергия“ ПГ по ДВА „Йосиф Вондрак“ – Русе +3 000лв.

§1020 „Външни услуги“ ПГ по ДВА „Йосиф Вондрак“ – Русе +270лв.

**Всичко за дейност: +3 270лв.**

**Всичко за функция: +7 270лв.**

**IIІ. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§1015 „Материали“ км. Мартен +5 000лв.

**Всичко за дейност: +5 000лв.**

**Всичко за функция: +5 000лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 603 „В и К“

§5206 „Изграждане на инфраструктурни обекти“

Обект „Отводняване участък от ул. „Дебър“ в района на СК „Ялта“,

гр. Русе, ПР, СМР, СН, ИК“ /било: 20 000лв.; става 17 500лв./ -2 500лв.

**Всичко за дейност: -2 500лв.**

Дейност 619 „Др. дейности по жил. строителство, благоустр. и рег. развитие“

§5100 „Основен ремонт“

Обект „Сграда на ул. „Иван Вазов“ №15, гр. Русе

/къщата на Стефан Симеонов/ проект и такси, СМР, СН и АН“ +1 500лв.

/било:150 160лв.; става: 151 660лв./

**Всичко за дейност: +1 500лв.**

Дейност 622 „Озеленяване“

§5203 „Придобиване на друго оборудване, машини и съоръжения“ км. Семерджиево

Обект „Шина 40см“ 1 бр. – 1 356лв.

**Всичко за дейност: - 1 356лв.**

**Всичко за функция: -2 356лв.**

ФУНКЦИЯ „Култура, спорт, почивни дейности и религиозно дело“

Дейност 745 „Обредни домове и зали “

§5206 „Изграждане на инфраструктурни обекти“ км. Семерджиево

Обект „Навес“ / било: 3396лв.; става 4752лв./ +1 644лв.

§1015 „Материали“ -288лв.

**Всичко за дейност: +1 356лв.**

Дейност 759 „Други дейности по културата“

§1098 „Други разходи, некласифицирани в др. параграфи и подпараграфи“ -8 360лв.

**Всичко за дейност: -8 360лв.**

**Всичко за функция: -7 004лв.**

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ -5 000лв.

**Всичко за дейност: -5 000лв.**

**Всичко за функция: -5 000лв.**

**Всичко разходи местни дейности: -9 360лв.**

**IV. Разходи държавни дейности дофинансирани с общински приходи**

ФУНКЦИЯ „Образование“

Дейност 322 „Неспециализирани училища, без професионални гимназии“

§5206 „Изграждане на инфраструктурни обекти“

Обект „Физкултурен салон на ОУ „Никола Обретенов“ ППР,

находящ се в гр. Русе, кв. „Чародейка Г-юг“, ул. „Никола Табаков“ +1 000лв.

/било:4 800лв.; става:5 800лв./.

**Всичко за дейност: +1 000лв.**

**Всичко за функция: +1 000лв.**

ФУНКЦИЯ „Социално осигуряване, подпомагане и грижи“

Дейност 562 „Личен асистент“

§0101 „Заплати и възнаграждения на персонала нает

по трудови правоотношение“ +16 016лв.

§0551 „Осигурителни вноски от работодатели за ДОО“ +1 929лв.

§0560 „Здравноосигурителни вноски от работодатели“ +900лв.

§0580 „Вноски за ДЗПО от работодатели“ +700лв.

§1098 „Други разходи некласифицирани в др. параграфи и подпараграфи“ -4 790лв.

**Всичко за дейност: +14 755лв.**

**Всичко за функция: +14 755лв.**

**Всичко разходи дофинансиране: +15 755лв.**

**V. Корекции в Инвестиционната програма за 2019г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| **§5203 „Придобиване на друго оборудване, машини и съоръжения“** |  |  |  |  |  |
| **Дейност 898 „Други дейности по икономиката“**  **Обект** „Бензинова косачка 1бр. за ОП „Спортни имоти“ гр. Русе | 1200 | 1110 |  |  | -90 |
| **Обект** „Храсторез“ 1бр. за ОП „Спортни имоти“ гр. Русе | 1300 | 1248 |  |  | -52 |
| **§5206 „Изграждане на инфраструктурни обекти“**  **Дейност 619 „Др. дейности по жил. строителство, благоустр. и рег. развитие“**  Обект „Временен открит паркинг за автомобили на ул. „Мадарски конник“, гр. Русе – проектиране“ | 10813  в т.ч. от пр.ост. 777лв. | 17208 | 20626 | 14231 | +6395  -6395 |
| Обект „Проектиране за обновяване на 25 бр. детски площадки“ | 22000 | 21960 |  |  | -40 |
| **Дейност 714 „Спортни бази за спорт за всички“**  **Обект** „Изграждане на 2 броя площадки за фитнес на открито и 2 броя стрийт фитнес – проекти, АН и СМР“ | 60000 | 59900 |  |  | -100 |
| **Обект** „Система за видеонаблюдение в СК „Ялта“ гр. Русе“ | 5000 | 0 |  |  | -5000 |
| **§5219 „Придобиване на други ДМА“**  **Дейност 737** „Оркестри и ансамбли“  **Обект „**Тромпет“ за ОП „Русе арт“, гр. Русе | 4600 | 3487 |  |  | -1113 |
| **Остатък от собствени средства, следствие целево финансиране** |  |  |  |  | 6395 |

1. Приемам корекция в Приложение №17 Справка за численост на персонала и разходите за заплати за 2019г. за местните дейности, във връзка с приключване на проектните дейности по Проект „Разкриване на Общностен център за представяне на почасови социални услуги ”Личен асистент”, „Социален асистент” и „Център за социална рехабилитация и интеграция” в Община Русе”, по сключен административен договор № BGM9OP001-2.005-0144-C001, по схема BGM9OP001-2.005 „Активно включване” на Оперативна програма ” Развитие на човешките ресурси” 2014-2020 г. на 30.06.2019 г., дейност 562 „Личен асистент“ – дофинансиране, както следва:

Функция „Социално осигуряване, подпомагане и грижи“

Дейност 562 „Личен асистент“ било: става: корекция:

Устойчивост по проект „Общностен център за

предоставяне на почасови услуги“

§0101 „Заплати и възнаграждения на персонала

нает по трудови правоотношения“ 23 220лв. 39 236 лв. +16 016лв.

**12 Точка**

**Допълване на списъка на лицата и длъжностите, имащи право на транспортни разходи, съгласно чл. 36, ал. 1 от ПМС №344/21.12.2018 г. от Бюджет 2019 година, утвърден с Решение на Общински съвет №1060, прието с Протокол №42/05.02.2019 г. – Приложение №18**

**Чл.-кор. проф. Хр. Белоев:** Заповядайте, госпожа Димитрова.

**Г-жа Ел. Димитрова:** Поддържаме предложението така, както е входирано.

**Чл.-кор. проф. Хр. Белоев:** Благодаря. Въпроси, изказвания? Няма. Гласуваме точката.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1187**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.36, ал.2 от Постановление №344 от 21.12.2018 година за изпълнението на държавния бюджет на Република България за 2019г., Общински съвет – Русе реши:

Утвърждава допълване на Приложение №18 Списък на лицата и длъжностите, имащи право на транспортни разходи, утвърдено с Решение на Общински съвет №1060, прието с Протокол №42/05.02.2019г., както следва:

Чл. 36, ал.1, т.1

Дирекция „Устройство на територията и контрол по строителството“

Добавя се:

|  |  |  |
| --- | --- | --- |
| 1. 1. Тодор Илиев Костов – главен специалист в отдел „Инвестиционно проектиране“, новоназначен, билети. |  |  |

**13 Точка**

**Приемане на Наредба за условията и реда за използване на спортните обекти, собственост на община Русе**

**Чл.-кор. проф. Хр. Белоев:** Господин Богданов, заповядайте.

**Г-н В. Богданов:** Уважаеми общински съветници, предлагаме Наредба за условията и реда за използване на спортните обекти общинска собственост. В ходът на комисиите са направени предложения от общински съветници, които смятаме за правилни и приемаме. С оглед на това дефинираме използваното понятие „обществен принос в спорта“ и чл. 26 от Проекта за наредба се създават допълнителни, § 1. със следния текст – „ По смисъла на тази наредба „обществен принос в спорта“ е приносът на лицето по чл. 108, чл. 3 от Закона за физическото възпитание и спорта измерен чрез брой деца и юноши, заети в дадения спорт, брой граждани, практикуващи спорта и инвестиции направени в общинска база.“ Второ,с оглед на допусната фактическа грешка в проекта в чл. 3, ал. 1, т. 3 и т. 4 от проекта „т. 3“ става „т. 2“. И § 1 от проекта се заличава. Благодаря.

**Чл.-кор. проф. Хр. Белоев:** Да, промените ми дайте. Въпроси и изказвания по точката? Иво Пазарджиев.

**Г-н Иво Пазарджиев:** Уважаеми господин Председател, уважаеми господин Кмете, уважаеми колеги общински съветници, аз ще подкрепя точката така, както е предложена. Като единственото ми така, единствената ми бележка, която ще направя, наистина комисията свърши сериозна работа, събираха се много пъти и смятам, че наредбата е добре изпипана. По-скоро, обаче по това, което днес ни се предлага като тълкуване на „обществен принос в спорта“ си мисля, че е добре да не бъде обвързано по този начин, както е направено, а може би на следваща сесия да ни се предложи някаква промяна, която да бъде в посока обществения принос да се измерва, както го правим при разпределянето на средствата за спортните клубове, а именно от класацията на Спортната федерация на Министерството на спорта, по която се разпределят и средствата. Така е изключително справедливо и нямаше последния път никакви дебати, дискусии и караници за разпределянето на средствата, така че може би е добре да се обвърже обществения принос с това, именно с класацията на министерството на спорта. Според мен така е по-правилно, но аз ще подкрепя точката в тоя вид, тъй като смятам, че си е добре направена.

**Чл.-кор. проф. Хр. Белоев:** Благодаря. Други? Няма. Гласуваме точката с предложените промени.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 1188**

На основание чл. 76, ал. 3 от АПК и чл. 8 от ЗНА, чл. 21, ал.2, във вр. с ал.1, т. 8 и чл. 17, ал.1, т. 10 от Закона за местното самоуправление и местната администрация и чл. 103, ал.2, т.2, чл. 107, ал. 2, чл. 108, ал. 3 и чл. 116, ал. 2 от Закона за физическото възпитание и спорта, Общински съвет Русе реши:

Приема Наредба № 28 за условията и реда за използване на спортните обекти, собственост на Община Русе /Приложение 1/.

**14 Точка**

**Приемане на Общинска програма на мерките за закрила на деца с изявени дарби за 2019 г.**

**Чл.-кор. проф. Хр. Белоев:** Моля, моля за тишина. Заповядай, господин Щерев.

**Г-н С. Щерев:** Уважаеми общински съветници, ежегодно приемаме такава програма за мерките закрила на деца с изявени дарби. Предлагам да я подкрепите и тази година.

**Чл.-кор. проф. Хр. Белоев:** Благодаря. Въпроси, изказвания? Няма. Режим на гласуване по точка 14-та.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1189**

На основание чл. 21, ал. 1, т. 12 и ал. 2, във връзка с чл. 17, ал. 1, т. 3 от ЗМСМА, чл. 65 от АПК и във връзка с чл. 12, ал. 2 от Наредбата за условията и реда за осъществяване на закрила на деца с изявени дарби, приета с ПМС №298/17.12.2003 г. (посл. изм. с ДВ бр.36 от 03.05.2019 г.), Общински съвет – Русе реши**:**

Приема Общинска програма на мерките за закрила на деца с изявени дарби за 2019 г., съгласно Приложение.

**15 Точка**

**Утвърждаване на Списък на средищните училища на територията на Община Русе за учебната 2019/2020 година**

**Чл.-кор. проф. Хр. Белоев:** Господин Щерев.

**Г-н С. Щерев:** Уважаеми общински съветници, предлагаме списъка на средищните училища на територията на Община Русе да не се променя и за тази година и да се запазят старите средищни училища. Благодаря ви.

**Чл.-кор. проф. Хр. Белоев:** Благодаря. Въпроси и изказвания? Няма. А, Иво Пазарджиев.

**Г-н Иво Пазарджиев:** Уважаеми колеги, аз лично ще се ..., ще гласувам въздържал се при тая точка, тъй като всяка година коментираме едно и също. Съгласно нормативните изисквания на Министерство на образованието средищното училище би трябвало да бъде това, което е най-близко до съответното населено място по асфалтова мрежа. Многократно сме коментирали, че училище „Иван Вазов“ не е най-близкото за с. Басарбово, че училище „Ангел Кънчев“ не е най-близкото до Пиргово и Мечка, но в годините нямаше воля от страна на администрацията да промени нещо, което е тръгнало в погрешна посока преди години. Все някога, обаче трябва да има промяна и все някога според мен училището в кв. Долапите трябва да започне да приема именно учениците от Пиргово, Мечка и от Басарбово. Така, че е крайно време да се помисли за актуализация на Стратегията за образование с оглед на това, че учебните заведения трябва да преминат на едносменен режим на обучение. Не е нормално ние да правим средищно училище, училище „Иван Вазов“, което е едно от желаните училища в град Русе, където има наплив, поради явно поради добрата работа на учители, на ръководство, на директори за сметка на това, където в други училища няма толкова деца. И въпросното училище също е на двусменен режим на обучение, така че може би е добре да се помисли в посоката да се актуализира тази стратегия за образование, тъй като това не е направено във времето.

**Чл.-кор. проф. Хр. Белоев:** Благодаря. Други изказвания? Някакъв коментар ще има ли, господин Щерев? ( коментар от зала не се чува ) Не. Тука имаме и на инспектората на РУО-то, нали ще помислите по тая тема. Така, гласуваме по точката.

**КВОРУМ – 42. С 32 гласа „за”, 2 „против” и 8 „въздържали се” се прие**

**РЕШЕНИЕ № 1190**

На основание чл. 21, ал. 1, т. 23, във връзка с чл. 17, ал. 1, т. 3 от ЗМСМА и чл. 3, ал. 1 от Постановление №128 на Министерски Съвет от 29 юни 2017 г. за определяне на критерии за включване в Списъка на средищните детски градини и училища, Общински съвет - Русереши:

Определя за средищни за учебната 2019/2020 г. на територията на Община Русе следните училища:

ОУ „Отец Паисий”, гр. Мартен

ОУ „Св. св. Кирил и Методий”, с. Семерджиево

ОУ „Св. св. Кирил и Методий”, с. Николово

ОУ „Г. С. Раковски”, с. Ново село

ОУ „Иван Вазов”, гр. Русе

ОУ „Ангел Кънчев”, гр. Русе.

**16 Точка**

**Решение за даване на съгласие на Община Русе да кандидатства с проект по процедура № BG16M1OP002-5.004 “Мерки за адресиране на транспорта като източник на замърсяване на атмосферния въздух“, по приоритетна ос 5 „Подобряване качеството на атмосферния въздух“ на ОПОС 2014-2020 г.**

**Чл.-кор. проф. Хр. Белоев:** Господин Карапчански.

**Д-р Стр. Карапчански:** Уважаеми господин Председател, уважаеми госпожи и господа общински съветници, общинска администрация разработва проектно предложение по ОП „Околна среда“ във връзка с обявената в началото на този месец схема, позволяваща на общините сред, които и Община Русе да закупят с безвъзмездно финансиране от европейските фондове нови превозни средства. За Община Русе утвърдения бюджет възлиза на 39 000 000 лева. По програмата е допустимо закупуването, както на електрически автобуси, така и на тролейбуси. В моментът подготвяме детайлен анализ, разпределение на броя на всеки от двата вида допустими превозни средства. Целта ни е до края на следващия месец проектното предложение да бъде депозирано, като имаме готовност още в хода на тази година да проведем и процедурите за избор на доставчик. Благодаря.

**Чл.-кор. проф. Хр. Белоев:** Благодаря. По точката изказвания и въпроси? Няма. Гласуваме точка 16-та.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1191**

На основание чл. 21, ал.1, т.23, във връзка с чл.21, ал.2 от ЗМСМА, Общинският съвет реши:

1. Дава съгласие за кандидатстване на Община Русе с проект по процедура № BG16M1OP002-5.004 “Мерки за адресиране на транспорта като източник на замърсяване на атмосферния въздух“, по приоритетна ос 5 „Подобряване качеството на атмосферния въздух“ на ОПОС 2014-2020 г.

**17 Точка**

**Възлагане на услугата „Патронажна грижа” на Звено за услуги в домашна среда към „Домашен социален патронаж” гр.Русе като Услуга от общ икономически интерес /УОИИ/ по проект „Патронажна грижа за възрастни хора и лица с увреждания в Община Русе и Община Сливо поле“, по процедура за директно предоставяне на безвъзмездна финансова помощ BG05M9OP001-2.040 „Патронажна грижа за възрастни хора и лица с увреждания – Компонент 2“, по Оперативна програма „Развитие на човешките ресурси“ 2014-2020 г.**

**Чл.-кор. проф. Хр. Белоев:** Катя Петрова, заповядай.

**Г-жа К. Петрова:** Уважаеми дами и господа общински съветници, Община Русе ще реализира проект по предоставяне на услугата „Патронажна грижа“. Изискване на Управляващия орган Министерство на труда и социалната политика е тази услуга да бъде възложена като услуга от общ икономически интерес. В тази връзка предлагаме на вашето внимание това да се случи чрез звено за услуги в домашна среда към „Домашен социален патронаж“.

**Чл.-кор. проф. Хр. Белоев:** Благодаря. Въпроси, изказвания? Няма. Гласуваме точка 17-та.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1192**

На основание чл. 21, ал. 1, т. 23 и ал. 2 и чл. 17, т. 7 от Закона за местното самоуправление и местната администрация и чл. 18, ал.1, т. 2 от Закона за социално подпомагане, Общински съвет - Русе реши:

1. Възлага на „Звено за социални услуги в домашна среда“ към Домашен социален патронаж предоставянето на услугата „Патронажна грижа за възрастни хора и лица с увреждания” на територията на община Русе като услуга от общ икономически интерес /УОИИ/.

2. Възлага на кмета на общината да утвърди „Правила за предоставяне на патронажната грижа”, съобразно утвърдената по проект BG05M9OP001-2.028-0001 „Патронажна грижа за възрастни хора и лица с увреждания-Компонент 1“ Методика за предоставяне на патронажни грижи по домовете за възрастни хора и хора с увреждания и Решението на ЕК за УОИИ (Решение на комисията от 20 декември 2011 год. в срок до 30.08.2019 година).

**18 Точка**

**Приемане на План за защита при бедствия на Община Русе**

**Чл.-кор. проф. Хр. Белоев:** Спасимир Димитров, заповядай.

**Г-н Сп. Димитров:** Уважаеми господин Председател, уважаеми дами и господа общински съветници, в комисията обясних, такъв план имаме и досега, два пъти е приеман от общинския съвет. Новото гласуване се налага, тъй като Закона за защита при бедствия изисква такава санкция на общинския съвет, а новия план е разработен по новосъздадена методология от Главна дирекция „Пожарна безопасност и защита на населението“. Основната разлика от стария план е, че в разработването на плана са включени всички институции, които имат отношение към този план извън общината. Тоест РИОС, Напоителни системи и други, които имат отношение към защита при бедствия и към плана и към приложенията към него. Така, че призовавам да гласувате, за да стане тоя план факт.

**Чл.-кор. проф. Хр. Белоев:** Благодаря. Въпроси и изказвания? Няма. Гласуваме по точка 18.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1193**

На основание чл. 21, ал.2 и чл.22 от ЗМСМА във връзка с чл.9, ал.11 от ЗЗБ, Общинският съвет реши:

Утвърждава План за защита при бедствия.

**19 Точка**

**Одобряване на задание, разрешаване изработването на подробен устройствен план /ПУП/ – Парцеларен план на трасе за изграждане на осветление на републикански път I-2 Русе – Разград до кръстовището за гр. Кубрат и кв. „Средна кула“, гр. Русе**

**Чл.-кор. проф. Хр. Белоев:** Господин Наков, заповядайте.

**Г-н Дим. Наков:** Благодаря Ви, господин Председателю. Уважаеми общински съветници, на вашето внимание се предлага да се одобри задание и да се разреши изработването на подробен устройствен план – парцеларен план за техническа инфраструктура, както и да се даде предварително съгласие за утвърждаване на трасе за срок от 1 година. В случая, само за информация ви информирам, че това е техническата инфраструктура, която ще осигури осветлението от нашия град до кръстовището до Джъмбо. От двата предложени варианта на трасе проектанта предлага като икономически по-изгоден първи вариант. Благодаря ви.

**Чл.-кор. проф. Хр. Белоев:** Благодаря. Въпроси и изказвания? Велизар Павлов.

**Проф. Вел. Павлов:** Уважаеми господин Председател, уважаеми господин Кмет, уважаеми колеги, „Еврика“, на път сме да решим един проблем, който поставих още 2016 г. Така или иначе тогава моето предложение не беше прието и това можеше да се случи разбира се доста по-рано, вече това осветление да бъде факт. Все пак по-добре късно, отколкото никога. Аз все пак имам и 3 въпроса, понеже проектанта казва, че втория вариант е ..., извинявайте първи вариант е икономически по-изгоден, моя въпрос е колко по-изгоден? Има ли някаква количествено-стойностна сметка? Защото от гледна точка на безопасността на движението втория вариант е правилния вариант, очертава пътя и намалява рисковете от пътно-транспортни произшествия. Става въпрос за втория вариант, когато имаме двустранно поставаеми стълбове. Има ли оценка за енергийните разходи за двата варианта? И още един въпрос, някакъв ориентировъчен срок за реализация? Тоест в какви графици, какъв е така най-близкия срок, в който това осветление може да стане факт? Благодаря.

**Чл.-кор. проф. Хр. Белоев:** Благодаря. Господин Наков.

**Г-н Дим. Наков:** Аз във връзка със зададените въпроси искам да внеса едно уточнение, че тука одобряваме задание и разрешаваме изработването на подробен устройствен план – парцеларен план за техническа инфраструктура, не говорим още за инвестиционен технически проект, който дава КСС. Но като икономически по-изгоден вариант 1 се смята от проектанта и не само от проектанта мисля, че всички ще се убедите в това при условие, че в първи вариант стълбовете за осветление се монтират и са само стълбове за осветление, които трябва да бъдат захранени. Тоест ще имаме само една канална мрежа в оста. Знаете, че това е честа практика и по бул. „Христо Ботев“ я има на много места, така че това не е нещо, което ще бъде само единичен изолиран случай в трасето на бул. „Христо Ботев“. Така, че два пъти имаме поевтиняване на предложения вариант. Мисля, че това е красноречиво, два пъти по-малко канална мрежа ще бъде изпълнена, два пъти по-малко кабели ще бъдат изтеглени и два пъти по-малко стълбове ще бъдат сложени. Единствено рогатките ще бъдат еднакво, които ще бъдат разположени по две в средата на трасето. Благодаря. А за сроковете, в момента се изготвя, в момента се изготвя подробния устройствен план, успоредно с това се изготвя и инвестиционния технически проект, който ще даде финансовата рамка, така че да може да се заложи за изпълнение веднага след като е готов. ( коментар от зала не се чува ) Казвам, че да може да се предложи с КСС.

**Чл.-кор. проф. Хр. Белоев:** Да, благодаря. Други? Няма. Гласуваме по точката.

**КВОРУМ – 42. С 42 гласа „за”, 0 „против” и 0 „въздържали се” се прие**

**РЕШЕНИЕ № 1194**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. № УТ-16-23/03.05.2019 г. от Община Русе, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план на трасе за изграждане на осветление на републикански път I - 2 Русе – Разград до кръстовището за гр. Кубрат и кв. „Средна кула“, гр. Русе през имоти с идентификатори: 63427.106.33, 63427.299.25 и 63427.314.34 – държавна публична собственост; 63427.298.62, 63427.299.26, 63427.309.42, 63427.309.43, 63427.314.31 и 63427.314.32 – общинска публична собственост по първи вариант на трасе.

2. Дава предварително съгласие за утвърждаване на трасе за срок от една година.

**20 Точка**

**Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия –водопроводно отклонение до имот с идентификатор 63427.227.10 в м. „Над линията“, землище на гр. Русе**

**Чл.-кор. проф. Хр. Белоев:** Заповядайте, господин Наков.

**Г-н Дим. Наков:** Благодаря Ви, господин Председателю. Уважаеми общински съветници, на вашето внимание се представя проект за одобряване на задание и разрешаване разработването на подробен устройствен план – парцеларен план за техническа инфраструктура за водопроводно отклонение към имот, находящ се в местността „Над линията“. Както и за одобрява ..., дава ..., предварително даване на съгласие за утвърждаване на трасе в срок от 1 година. От предложените два варианта проектанта смята, че икономически по-изгоден е първи вариант на трасето. Благодаря.

**Чл.-кор. проф. Хр. Белоев:** Благодаря. Въпроси и изказвания по точката? Няма. Режим на гласуване.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1195**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-33/22.05.2019 г. от „Агле“ ЕООД, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – водопроводно отклонение до имот с идентификатор 63427.227.10 в м. „Над линията“, землище на гр. Русе през имоти с идентификатори 63427.227.18 и 63427 и 63427.227.19 – общинска собственост по първи вариант на трасе.

2. Дава предварително съгласие за утвърждаване на трасе на довеждащата инфраструктура за срок от една година.

**21 Точка**

**Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно ел. захранване до имот с идентификатор 63427.227.10 в м. „Над линията“, землище на гр. Русе**

**Чл.-кор. проф. Хр. Белоев:** Заповядайте.

**Г-н Дим. Наков:** Благодаря Ви, господин Председателю. Уважаеми общински съветници, тази точка е аналогична на предната отново към същия поземлен имот. Този път одобряване на задание и разрешаване изработване на подробен устройствен план – парцеларен план за техническа инфраструктура и даване на предварително съгласие за утвърждаване на трасе срок от 1 година. Към същият имот в местността „Над линията“, тоест тука всъщност разликата е, че говорим за външно ел. захранване. Благодаря.

**Чл.-кор. проф. Хр. Белоев:** Да, благодаря. Въпроси и изказвания? Няма. Гласуваме по точката.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1196**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-34/22.05.2019 г. от „Агле“ ЕООД, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – външно ел. захранване до имот с идентификатор 63427.227.10 в м. „Над линията“, землище на гр. Русе през имот с идентификатор 63427.227.18 – общинска собственост по първи вариант на трасе.

2. Дава предварително съгласие за утвърждаване на трасе на довеждащата инфраструктура за срок от една година.

**22 Точка**

**Одобряване на задание, разрешаване изработването на подробен устройствен план /ПУП/ – ИПР на УПИ IX-117-за търговски комплекс кв. 3014 и УПИ VII-34-за комуникации в кв. 4 по плана на гр. Русе; ПУР на бул. „Тутракан“ до о.т. 10075 и от о.т. 10728 и 10729 по бул. „България“ до о.т. 10075 – в обхвата между кръгово кръстовище „Дунав мост“ и кръгово кръстовище „Канлъ дере“, ПР на ПИ 63427.8.443, ПИ 63427.8.444, ПИ 63427.8.446, 63427.8.447 и за част от ПИ 63427.8.442 и ПИ 63427.8.457 в кв. 4, гр. Русе**

**Чл.-кор. проф. Хр. Белоев:** Заповядайте.

**Г-н Дим. Наков:** Благодаря Ви, господин Председателю. Уважаеми общински съветници, на вашето внимание се предлага проект за одобряване на задание и разрешаване разработването на подробен устройствен план, изменение плана за регулация на УПИ-та в близост до кръговото кръстовище на Дунав мост, както и за план за улична регулация, касаеща двете кръстовища, които по регулация не са свързани, между улица „Канлъ дере“ и кръговото на Дунав мост. Благодаря ви.

**Чл.-кор. проф. Хр. Белоев:** Благодаря. Въпроси и изказвания по точката? Няма. Режим на гласуване.

**КВОРУМ – 39. С 39 гласа „за”, 0 „против” и 0 „въздържали се” се прие**

**РЕШЕНИЕ № 1197**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 129, ал. 2 във връзка с чл. 110, ал. 1, т. 2, чл. 17, ал. 1, чл. 136, ал. 1 във връзка чл. 134, ал. 2, т. 6, чл. 15, ал. 5 от ЗУТ и искане с вх. №УТ-16-31/20.05.2019 г. от „Прима консулт индъстри“ ЕООД , Общински съвет - Русе реши:

1. Одобрява задание и разрешава изработване на подробен устройствен план /ПУП/ – ИПР на УПИ IX-117-за търговски комплекс кв. 3014 и УПИ VII-34-за комуникации в кв. 4 по плана на гр. Русе; ПУР на бул. „Тутракан“ до о.т. 10075 и от о.т. 10728 и 10729 по бул. „България“ до о.т. 10075 – в обхвата между кръгово кръстовище „Дунав мост“ и кръгово кръстовище „Канлъ дере“, ПР на ПИ 63427.8.443, ПИ 63427.8.444, ПИ 63427.8.446, 63427.8.447 и за част от ПИ 63427.8.442 и ПИ 63427.8.457 в кв. 4, гр. Русе.

**23 Точка**

**Даване на съгласие за учредяване възмездно право на прокарване и сервитут на техническа инфраструктура- кабелна линия през ПИ 47336.63.369 с НТП - пасище, мера, публична общинска собственост**

**Чл.-кор. проф. Хр. Белоев:** Заповядайте, господин Наков.

**Г-н Дим. Наков:** Благодаря Ви, господин Председателю. С това предложение се цели да се даде съгласие за учредяване право на прокарване и сервитут на техническа инфраструктура, която вече е с одобрен парцеларен план за ..., към поземлен имот в землището на град Мартен. Благодаря ви.

**Чл.-кор. проф. Хр. Белоев:** Благодаря. Въпроси и изказвания по точката? Няма. Режим на гласуване.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 1198**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 25, ал. 5, във връзка с чл. 25, ал. 4 и ал. 3, т. 1 от Закона за собствеността и ползването на земеделските земи, чл. 2, ал. 4, чл. 17а, ал. 2 от Закона за опазване на земеделските земи, чл. 7, ал. 2 и чл. 8, ал. 1 от Закона за общинската собственост, Общинският съвет реши:

1. Дава съгласие за учредяване на право на прокарване и сервитут на техническа инфраструктура – кабелна линия за захранване на ПИ с идентификатор 47336.63.274 по КККР на гр. Мартен, Община Русе собственост на „ЛПМ ЕКСПРЕС“ ЕООД, ЕИК: 201868375, през ПИ 47336.63.369 – пасище, собственост Община Русе. Сервитута е по 2 м. от двете страни спрямо оста на кабела с дължина на кабела през обслужващия имот - 107,50 м. и сервит - 430 кв.м.

**24 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.169.877, находящ се в местността „Гълъбец“, гр. Русе**

**Чл.-кор. проф. Хр. Белоев:** Господин Наков, заповядайте.

**Г-н Дим. Наков:** Благодаря Ви, господин Председателю. Уважаеми общински съветници, с това предложение се цели да се одобри задание и да се разреши разработването на подробен устройствен план - план за застрояване за имот в местността „Гълъбец“. Имотът попада в рамките на Общия устройствен план и зоната за застрояване съвпада с тази, която е предвидена в него. Благодаря.

**Чл.-кор. проф. Хр. Белоев:** Благодаря. Въпроси и изказвания? Няма. Режим на гласуване.

**КВОРУМ – 40. С 40 гласа „за”, 0 „против” и 0 „въздържали се” се прие**

**РЕШЕНИЕ № 1199**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-43/10.05.2019г. и 94В-9272-1#1/18.06.2019г. от Велизар Митков Узунов, Общински съвет – Русе реши:

1. Одобрява задание за проектиране на план за застрояване на поземлен имот с идентификатор 63427.169.877, находящ се в местността „Гълъбец“, гр. Русе, като с плана за имота се определи Смесена обществено обслужваща и складова зона за застрояване /Сос/. Планът за застрояване да се изработи със задължителни линии на застрояване определящи ситуирането на новопроектираната сграда свободно в източната част на имота, като височината ѝ е до 10 метра;
2. Разрешава изработване на план за застрояване на поземлен имот с идентификатор 63427.169.877, находящ се в местността „Гълъбец“, гр. Русе, в съответствие с одобреното в т.1 задание.

**25 Точка**

**Удостояване на алпиниста Иван Юриев Томов със званието „Почетен гражданин на град Русе“ – посмъртно**

**Чл.-кор. проф. Хр. Белоев:** Велизар Павлов, заповядайте.

**Проф. Вел. Павлов:** Уважаеми колеги, на 16 май тази година алпиниста Иван Томов изкачва последния си връх, това е 8-хилядника Лхотце, 4-ти по височина в света при това без кислород. За огромно съжаление на връщане от върха Иван Томов загива. Иван Томов стана популярен точно с тази неприятна случка. До този момент неговото име не беше много популярно в медиите и всички ние разбрахме за многобройните му успехи в резултат на тази случка. Всички тия неща ги казвам, за да стане ясно кой е Иван Томов и защо предлагаме общинския съвет да удостои посмъртно със званието „Почетен граждани на Русе“. Само като допълнение Иван Томов е един от малкото българи, направих справка, точно 6 души, които имат 3 и повече 8-хилядници. Трима от тези 6 души вече не са между живите. Двама от тях не продължават със своето активно изкачване и един продължава, дано Господ да го пази. С днешното решение Иван Томов остава завинаги в паметта на Русе. Можете да видите фотосите, които станаха достояние и да видите, че този наш съгражданин е носил в раничката знамето на Русе без да е знаел, че някога ще бъде удостоен със званието „Почетен гражданин“. Благодаря ви.

**Чл.-кор. проф. Хр. Белоев:** Благодаря. По предложението има ли някои изказвания или въпроси? Няма, то беше обсъдено на всички комисии. Гласуваме точката.

**КВОРУМ – 43. С 42 гласа „за”, 0 „против” и 1 „въздържали се” се прие**

**РЕШЕНИЕ № 1200**

На основание чл. 21, ал. 2, във връзка с ал. 1, т. 22 от ЗМСМА и чл. 26, ал. 1, т.1 и т.2 и чл. 27, ал.1 от Наредба №17 на ОбС – Русе, Общинският съвет реши:

Удостоява посмъртно със званието „Почетен гражданин на Русе” Иван Юриев Томов за изключителни постижения и ярък принос в развитието на алпинизма.

**26 Точка**

**Питания**

**Чл.-кор. проф. Хр. Белоев:** Питане от Пламен Рашев, заповядайте.

**Г-н Пл. Рашев:** Уважаеми господин Председател, уважаеми колеги, уважаеми господин Кмет, питането е относно 2 въпроса: почистване на зелените площи и използване на ..., втори въпрос използване на фрезован асфалт. Относно почистването на зелените площи, при поддържане на зелените площи в общината се извършва и косене на тревата. На много места обаче окосената трева не се извозва, а остава на място. Каква е причината - съхраняване на биоразнообразието, съкращаване на разходите или некачествена услуга? И втори подвъпрос, кои са фирмите, които извършват тая дейност? Кой ги контролира? Колко пъти са санкционирани? Кога изтичат договорите им? Относно вторият въпрос, използване на фрезован асфалт за пълнене на дупки по уличната мрежа, в началото на втория си мандат, уважаеми господин Кмете, Вие обещахте в отговор на подписка от живущите в местността ”Хайдук дере“ да се извърши ремонт на пътя, обслужващ домовете им. През месец септември 2017-та отговорихте на питане по същият проблем, цитирам „Стартира мащабен ремонт на улици и тротоари в град Русе по време, на които ще се осигури достатъчно количество фрезован асфалт и ще бъде довършено необходимото насипване на пътя...”. Подобен бе отговорът Ви и относно проблемите за достъп до домовете и на живущите ул. ” Христо Македонски” преди година. Отново идват избори и хората се надяват. Въпросите, които са от Вашата компетентност са: ползва ли се фрезован асфалт за запълване на дупки по малките и периферни улици? Изготвен ли е регламент и план за тази дейност? Може ли физически лица и фирми да заявят доставка на фрезован асфалт на адрес и каква е цената на услугата? Благодаря за вниманието.

**Чл.-кор. проф. Хр. Белоев:** Благодаря. Госпожа Кръстева.

**Г-жа Н. Кръстева:** Уважаеми господин Рашев**,** във връзка с постъпило питане в общинска администрация Русе, с вх.№06-01-84/12.07.2019 г, относно почистване на зелените площи на територията на гр. Русе и използване на фрезован асфалт, Ви уведомявам следното: относно почистване на зелените площи - Община Русе има сключен договор по реда на ЗОП с „Консорциум Паркстрой“ ДЗЗД с предмет: „Поддържане и почистване на озеленени площи (общинска собственост) за широко обществено ползване и междублокови пространства на територията на гр. Русе“. Срокът на договора е 2 години, считано от датата на подписването му. Контрол върху качеството на изпълнение на дейностите по договора се извършва от служител в отдел „Екология“ и инспектори по чистота, назначени към отдела, които отговарят за всички ..., за всеки от 6-те района на територията на гр. Русе. Извършените дейности по горепосочения договор се заплащат след провеждането на визуален контрол на място за установяване на съответствие между отчетената работа и реално извършената такава в рамките на съответния отчетен период. Неизпълнената работа или некачествената работа по дейностите, предмет на договора не се заплащат на Изпълнителя. В тази връзка, на основание сключения договор, а именно „При пълно или частично неизпълнение на дейности, обект на настоящия договор същите не се заплащат и на Изпълнителя се налага санкция в размер на 1000 лв.“, за периода 01-15 май 2019 г. са наложени трикратно неустойки на Изпълнителя в горепосочения размер, поради неизпълнение на дейността по събиране на окосената трева в ж.к. „Чародейка - юг“, средната ивица на бул. „Цар Освободител“ и пътен възел „Липник“. По точка 2 използване на фрезован асфалт, а именно точка 2.1. от Вашия въпрос - фрезован асфалт се ползва единствено и само за засипване на участъци от общинските пътища, където няма изпълнена асфалтова настилка. Тъй като това е отпадъчен продукт и не може да се предвиди точно кога и какво количество ще има от него, няма как да бъде изготвен регламент в тази посока. По точка 2.2- физически лица и фирми не могат да заявят доставка на фрезован асфалт на адрес /за ползване на частна територия/, тъй като Община Русе разходва средства само за терени, които са общинска собственост, следователно няма и цена на такава услуга. Като допълнение към поставения от Вас въпрос относно състоянието на ул. „Христо Макендонски“, Ви информирам, че в момента се изработва инвестиционен технически проект. След неговото изготвяне ще бъде ясна неговата стойност и съответно ще се предложи за залагане в проект бюджет 2020.

**Чл.-кор. проф. Хр. Белоев:** Благодаря. Господин Рашев, заповядайте.

**Г-н Пл. Рашев:** Само едно мое мнение за зелените площи. Явно в действието с консорциума Паркстрой във времето излизат някакви проблеми, съвсем внимателно и аналитично трябва да се подходи в бъдеще след изтичане на договора. Дали не е по-подходящо да се върне положението, което беше преди време общинското предприятие „Паркстрой“ да се занимава с тази част, тъй като явно един от основните проблеми е свързан с липсата на работна ръка. Това, обаче изпитват и частните фирми, в случая Консорциума Паркстрой и не е лошо да се съберем и да се обмисли и да се анализира тази дейност не трябва ли да се прибере отново към общинското предприятие. По отношение на фрезования асфалт основно аз задавам тоя въпрос, тъй като още 2017-та имаше подобен, става дума от една подписка на живущите на местността „Хайдук дере“ и те още се надяват. Така, че за „Христо Макдеонски“ улицата, добре, но за местността „Хайдук дере“, където отдавна стои тоя проблем, какво, какво да им отговорим?

**Чл.-кор. проф. Хр. Белоев:** Да, благодаря. Следващо питане от Никола Михайлов, заповядай.

**Проф. Н. Михайлов:** Уважаеми господин Кмете, уважаеми господин Председателю на общински съвет, уважаеми колеги, уважаема администрация, ще прочета питането си, то е относно проверка за извършен ремонт. Господин Кмете, граждани от жк. „Здравец“ се обърнаха с молба към мене, за да настоявам пред Вас за проверка, относно извършен ремонт на ул. “Прага“. Те са регистрирали в Община Русе сигнал за лошо изпълнен ремонт с индекс 94Р-703-1 от 01.07. тази година, 01.06. извинявайте, но към днешна дата няма съществена реакция. Според граждани дошлите общински служители само са почистили решетките на отводнителните шахти. Не е реагирано на факта, че ширината на пътната настилка е намалена с близо 1 метър и 2 десети, няма бордюри, ограничаващи пътното платно, а денивелацията на платното не позволява на водата при дъжд да попадне в шахтите. Вижда се от посочените снимки, представените снимки. Образуват се локви, които стимулират популацията на комари с всички произтичащи от това последици. При посещение на района ми направи много лошо впечатление непочистената тревна растителност, храсти и други около изградената детска площадка. Посочените обстоятелства увеличават вероятността от пътно-транспортни произшествия, зарази и други последици. Във връзка с изложеното имам следните въпроси: първо, как е организиран контрола за отстраняване на посочените проблеми, посочени в сигнала на гражданите? Сигналът е пред мене. И на второ място, ще планирате ли допълнителни действия и в какъв срок ще бъдат изпълнени исканията на живущите в района? Господин Кмете, като отчитам значимостта на проблема, Ви моля за писмен и устен отговор съгласно член 101, ал. 1 от нашия правилник. С уважение – моя милост.

**Чл.-кор. проф. Хр. Белоев:** Благодаря. Господин Наков, заповядайте.

**Г-н Дим. Наков:** Благодаря Ви, господин Председателю. Уважаеми господин Михайлов, вОбщина Русе е постъпило Ваше питане, относно изпълнението на ремонтните дейности по ул. Прага и поддръжката на зелените площи в района, като сочите, че широчината на улицата е намалена с близо 1,20 метра. Във връзка с горното Ви уведомявам, че улица Прага попада в обхвата на обект: „Основен ремонт на първостепенната улична мрежа на гр. Русе - район 3, 4 и 5“, за който е сключен договор с изпълнител на обществена поръчка за проектиране и строителство, като същият е в процес на изпълнение. Избраният изпълнител е „Пътинженеринг“АД. Проведена е и процедура за избор за консултант по реда на Закона за обществените поръчки и е сключен договор за упражняване на строителен надзор с „Ди Ви България“ АД. За улица Прага е изготвен инвестиционен технически проект, който е съгласуван от компетентните институции и е одобрен от Главния архитект на Община Русе. След извършена проверка се установи, че пътното платно на същата е изпълнено без отклонение от одобрените инвестиционни технически проекти. Във връзка с поставения проблем относно непочистената тревна растителност и храсти около детската площадка, находяща се в посочения район, Ви информирам, че Община Русе осъществява ежедневен контрол върху работата на фирмата Изпълнител по поддържане и почистване на зелените площи - общинска собственост на територията на гр. Русе. Фирмата работи съгласно утвърден график, включващ извършването на дейности по поддържането на зелените площи поетапно във всички квартали на територията на гр. Русе. Съгласно сключения договор между Община Русе и „Консорциум Паркстрой“ събирането и извозването на окосената трева от междублоковите пространства се извършва в рамките на 72 часа след окосяването й. При констатиране на неизвършена или частично извършена работа от страна на фирмите, Община Русе в качеството си на Възложител прилага предвидените в договорните отношения санкции. Заплащане се извършва само за реално извършената работа от Изпълнителя, след провеждане на визуална проверка на място за приемането ѝ от представител на Община Русе. Мога да Ви уверя, че Община Русе е предприела мерки, като е възложила на фирмата изпълнител косенето на тревната растителност на посоченият от Вас общински терен. С уважение Пламен Стоилов – Кмет на Община Русе.

**Чл.-кор. проф. Хр. Белоев:** Благодаря. Да, Михайлов.

**Проф. Н. Михайлов:** Уважаеми господин Заместник-кмете, благодаря Ви за изчерпателния отговор. Удовлетворен съм не само аз, а може би и гражданите, относно действията, които ще предприемете за почистване на тревната площ. Но един малък коментар, относно ремонта. Аз не се съмнявам, че изпълнителя се е придържал стриктно към проекта, който е одобрен. Но фактът е, че се получават тези проблеми. От друга страна все пак трябва да има някакво съответствие между вложените средства и това, което се получава като резултат. В тоя смисъл моето предложение отново към вас е да се запознаете със състоянието, което се получава там, особено при дъждове и ако е възможно да предприемете някакви мерки. Благодаря.

**Чл.-кор. проф. Хр. Белоев:** Да, благодаря. На питането от общински съветници Мариета Волф и Траян Тотев е предоставен писмен отговор.

**27 Точка**

**Изказване на Мариян Димитров – вх.№ 417/2019 г.**

**Чл.-кор. проф. Хр. Белоев:** Изказване от Мариян Димитров.

**Г-н М. Димитров:** Уважаеми общински съветници, уважаеми господин Председател, правя изказване относно пръскането и борбата срещу комарите в Община Русе. Кметът Пламен Стоилов пак демонстративно напусна заседанието на общинския съвет, което е поредното потвърждение, че не го вълнуват нито комарите, нито проблемите на гражданите в Община Русе. През 2018 г. приключи скъпата обществена поръчка възложена на Асоциацията на Дунавските общини с председател кмета Пламен Стоилов за изработването на географска система за наблюдение на комарите, тяхната регистрация бяха похарчени 1 425 000 лв. В тази сума са включени 442 000 лв. за социологически проучвания, публичност, преводи и документи и още 26 000 лв. за оборудване, пътни и квартирни. Смисълът и целите на този проект според изпълнителите бяха да локализира местата, където трябва да има превенция; да се управлява риска от прекомерна популация на насекоми, който засяга общественото здраве и безопасността; да дава информация за реално, в реално време за тези процеси и се синхронизира борбата с комарите; да се потърсят иновативни методи като увеличаване популацията на водни кончета, които унищожават лаврите на комарите или други полезни биологични вектори. Въпреки похарчените пари, преди седмица министър-председателя Бойко Борисов констатира, че по река Дунав от комари, насекоми и въшки е страшно бедствие, това се отнася и за Община Русе. По този повод искам да задам на кмета Пламен Стоилов следните въпроси: Локализирахте ли местата в Община Русе, където трябва да има превенция и каква точно превенция извършихте там, за да няма в общината комари? Как управлявате в Община Русе риска от прекомерната популация на комари, които засягат пряко общественото здраве и безопасността на жителите на общината? Как синхронизирахте борбата срещу комарите в Община Русе със съседните общини? Потърсихте ли иновативни методи за борба с комарите в Община Русе като унищожаване на лаврите им чрез увеличаване популацията на водни кончета или чрез други полезни биологични вектори? Колко пъти, кога и как пръскахте срещу комарите в Община Русе? На каква стойност са тези пръскания досега и защо борбата срещу комарите е неефективна? Господин Кмете, комарите са поредно доказателство, че парите от европейските проекти не се инвестират в по-добра околна среда и начин на живот на гражданите на общината, а само се усвояват от фирми, близки до управляващите. Иначе как да си обясним факта, че от 2 месеца в Община Русе върлуват комари с големината на врабчета и даже кучетата се плашат от тях и ги лаят. За сумата от 1 милион и половина можеше да ...

**Чл.-кор. проф. Хр. Белоев:** Моля за тишина.

**Г-н М. Димитров:** ... адресна регистрация на всички комари, да им поставите ушни марки или намордници, за да не ни хапят ...

**Чл.-кор. проф. Хр. Белоев:** Това го няма в ..., това го няма във Вашето питане. ( коментар от зала не се чува ) Интересно е, добре.

**Г-н М. Димитров:** Значи, за разлика от общинските съветници аз нямам право да кажа дали съм доволен от отговора, така че в момента казвам това, което имам да правя като коментар, не въпроси. Писаното остава, както остават записаните и неизпълнени цели от поредния европейски проект. Идва Видовден.

**Чл.-кор. проф. Хр. Белоев:** Да, госпожа Кръстева, заповядайте. Малко да охладим тука емоциите.

**Г-жа Н. Кръстева:** Да, ще говоря с по ниска интонация. Уважаеми господин Димитров, Община Русе има сключен договор по реда на Закона за обществените поръчки с фирма „Санси“ ООД с предмет „Извършване на услуги по дезинсекция, дезакаризация и дератизация на територията на Община Русе“. По поставените от Вас въпроси давам следните разяснения - локализирахте ли местата в Община Русе, където трябва да има превенция и каква точно превенция извършихте там, за да няма в общината комари? Услугата по дезинсекция срещу вредител комари се извършва с наземна техника, генератори за студен аерозол. Дейностите по дезинсекция срещу вредители комари, които се осъществяват на територията на Община Русе се извършват в откритите площи и строителни граници на гр. Русе, кварталите „Средна кула“, „Долапите“, кв. „ДЗС“, „Образцов чифлик“, с. Ново село, с. Просена, с. Басарбово, с. Сандрово, с. Бъзън, с. Николово, с. Хотанца, с. Долно Абланово, с. Ястребово, с. Червена вода, с. Тетово, с. Семерджиево и гр. Мартен. Допълнително се обработва и западен парк „Приста“ ... Господин Председател, очевидно никой няма интерес, да продължавам ли с отговора?

**Чл.-кор. проф. Хр. Белоев:** Моля за тишина. Продължаваме.

**Г-жа Н. Кръстева: ...** Допълнително се обработва и западен парк „Приста“, който се намира по поречието на р. Дунав и са взети предвид свързаните с него особености, като периодичните разливи на реката при пълноводие на територията му, образуващите временни заблатявания, които се явяват предпоставки за развитие на големи популации от комари. Други възможни места за развитие на популациите от комари, освен населените места по поречието на р. Дунав, са и малките населените места по поречието на р. Русенски Лом и териториите около езеро „Липник“, намиращо се в с. Николово. По поречието на река Дунав започна Национална дезинсекционна кампания – авиационно третиране на комари. Унищожаването на насекомите ще се осъществи чрез инсектицидна обработка на засегнатите площи по цялото поречие на река Дунав. В графика на авиационното третиране срещу комари e включена цялата територия на Община Русе обработката се извършва през текущата седмица. Втори въпрос - Как управлявате в Община Русе риска от прекомерната популация на комари, които засягат пряко общественото здраве и безопасността на жителите на общината?В случай на увеличена популация на комари на територията на Община Русе се изготвя график за работа съгласно, който се извършват многократни обработки с наземна техника. За постигане на максимална ефективност се извършва едновременно третиране на съседни населени места. В обработките задължително са включени проблемните зони на даденото населено място, източник на развитие на популациите от комари като поречието на р. Дунав, заблатени места, поречие на р. Русенски Лом, както и локацията около езерото „Липник“ в с. Николово. Трети въпрос - Как синхронизирате борбата срещу комарите в Община Русе със съседните общини?Община Русе използва Географската информационна система за управление на риска от прекомерна популация на насекоми. Съвместната ГИС подпомага отделните потребители, каквито са общините, да виждат границите на всички обособени рискови зони, да планират дезинсекционните дейности и да ги координират със съседите си, да проследяват начина, по който те се третират и да се информират относно действията на всички компетентни институции. Информацията от базата данни позволява точно да се определят зоните, подлежащи на третиране със съответните агенти. За третираните зони се въвеждат данни за всички провеждани мероприятия с детайли по отношение на агенти, количества, способи, срокове, потенциални опасности, причинени от третирането, график за извършване и отговорни лица. Четвърти въпрос - Потърсихте ли иновативни методи за борба с комарите в Община Русе, като унищожаването на лаврите им чрез увеличаване на популацията на водни кончета или чрез други полезни биологични вектори? Отговор, методът на използване на водните кончета за ларвицидна обработка на биотопите на комари не събира подкрепата на експертите, ангажирани с дейностите, поради неговата ниска ефективност – има ограничен ефект, а също унищожава други дребни безгръбначни и ларви на други двукрили. Разбира се, както общините, така и фирмите, които имат лиценз за извършване на дейности разполагат с информация за инсектицидните препарати, които са получили разрешителни за ползване в България. Сред тези препарати има и такива, които са на биологична основа за ларвицидна обработка, но те са четири пъти по-скъпи. Иновативен метод, който Община Русе, както и другите дунавски общини използват е Географска информационна система на третирани и рискови територии в българо-румънския трансграничен регион. Технологичният и иновативен инструмент ГИС, базиран на най-добрите практики в света, например в САЩ и Полша се използва, както от Асоциацията на дунавските общини, така и от властите в българския и румънския участък на трансграничния регион за планиране, координиране и отчитане на дейностите по дезинсекция. За ефективни дезинсекционни дейности е необходимо координирането на кампаниите между държавата за обработка на териториите, които представляват публична държавна собственост, общините, обработващи общински територии, в рамките на населените места, Министерството на земеделието, храните и горите, Българската агенция по безопасност на храните, в частност при опасност от епизоотии, Министерство на здравеопазването и Националния център по заразни и паразитни болести, в частност при опасност от епидемии. Необходимо е партньорство и между българските и румънските местни и регионални власти. Това се осъществява чрез установени институционални връзки и технологичния инструмент ГИС за управление на риска, свързан с популацията на насекоми. Всички релевантни институции и организации имат профил в системата, чрез които имат достъп до базата данни и могат да я актуализират. Информацията в системата позволява точно да се определят зоните, подлежащи на третиране със съответните агенти, включително зоните със специален режим, като например зони със защитен статут, ентомологичния състав на насекомите, провеждани мероприятия с детайли по отношение на агенти, способи, срокове, потенциални опасности, причинени от третирането, график за извършване и отговорни фирми. Администраторът на системата – Асоциация на Дунавските общини и българските, и румънските институции с профил в ГИС поддържат базата данни актуална. Операторите на системата получават бързи статистики за рисковите зони и за региони, области, общини и така могат да плануват и координират дейностите, както и да организират спешни мероприятия. Асоциация на Дунавските общини „Дунав“ всяка година прави обосновано искане за подпомагане от страна на държавата на дунавските общини за неотложните дезинсекционни дейности. Чрез ГИС Асоциацията използва уеднаквен метод за изчисляване на исканите трансфери към общинските бюджети.Пети въпрос - Колко пъти, кога и как пръскахте срещу комарите в Община Русе?Всяка година Община Русе започва дейности по дезинсекционни обработки срещу комари в началото на месец април, с цел превантивна борба с възрастните форми на вредителя, преди да създаде нова популация, което би довело до затруднения при овладяването им и би било предпоставка за разпространението им към други подходящи за тях хабитати на трудно достъпни места. Обработките се оповестяват чрез уебсайта на Община Русе в раздел Текуща информация - Важни съобщения. За периода ...

**Чл.-кор. проф. Хр. Белоев:** Моля за тишина.

**Г-жа Н. Кръстева:** ... 01.04.-15.07.2019 г. на територията на Община Русе е извършена наземна дезинсекция против комари, както следва ...

**Чл.-кор. проф. Хр. Белоев:** Моля за тишина.

**Г-жа Н. Кръстева: ...** Обработките в гр. Русе са извършвани на 01.04.; 22.05.; 04.06.; 06.06.; 07.06.; 13.06.; 14.06.; 20.06.; 21.06.; 26.06.; 27.06.; 01.07.; 02.07. и 12.07.2019 г. Обработките в малките населени места са извършени на следните дати: 06.06. гр. Мартен; 12.06.- с. Червена вода, с. Ново село, с. Тетово, с. Семерджиево, с. Ястребово и с. Бъзън; 13.06. – с. Николово, Лесопарк „Липник“, кв. „Долапите“, кв. „Средна кула“, кв. „Образцов чифлик“ и „ДЗС“; 14.06. – с. Сандрово, с. Просена, с. Долно Абланово, с. Хотанца и с. Басарбово; 19.06. – гр. Мартен; 20.06. – Лесопарк „Липник“; 26.06. – гр. Мартен, с. Сандрово, с. Просена, с. Долно Абланово и с. Николово; 28.06. – с. Ново село, с. Тетово, с. Семерджиево, с. Бъзън, с. Ястребово, с. Сандрово и с. Хотанца; 01.07. – с. Басарбово, кв. „Образцов чифлик“, „ДЗС“, „Средна кула“, „Долапите“, Мартен, Червена вода. Шести въпрос - На каква стойност са тези пръскания до сега и защо борбата срещу комарите е неефективна? За периода 01.04. – 04.07.2019 г. от бюджета на Община Русе са изплатени 223 299,36 лв. с ДДС за дейност по дезинсекция и дезакаризация срещу комари, кърлежи и други на териториите за обществено ползване на Община Русе. Третирането против комари се извършва регулярно съгласно график, ненарушаващ нормалния ритъм на живот на гражданите. Обработки ще продължават да се извършват през периода 01.04. - 21.09.2019 г., при подходящи метеорологични условия. Със съдействието на общината, фирмата изпълнител прави всичко възможно за овладяването на популацията на комарите, но същата не зависи само от антропогенни фактори, а в по- голяма степен от метеорологични условия. Осъществяването на пръскане в Гюргево особено по заблатените площи и поемането на лична отговорност, поддържането на частни водоеми и озеленени площи също би играело важна роля в намаляването на популацията на комарите. И тук искам да отбележа, че третирането срещу вредителя продължава винаги толкова, колкото е необходимо. Метеорологичните условия, в частност големите количества валежи през месеците: май, юни и юли, благоприятстват развитието на популацията от комари, с оглед на физиологията им и жизненият им цикъл. За успешното управление на риска е необходимо всички отговорни институции да провеждат обработките: държавата по поречието на реките, заливаемите участъци, деретата и други територии – публична държавна собственост; общините, физическите и юридическите лица на собствените си терени. Ефективността на дейностите е възможна само при участие на всички дунавски общини и следователно наличие на средства за това в бюджетите на малки, средни и големи общини, както и мероприятия от страна на държавата по поречието на река Дунав. Благодаря за търпението.

**Чл.-кор. проф. Хр. Белоев:** Благодаря за изчерпателния отговор. Дневният ред е изчерпан, на всички, които ще почиват приятна почивка. Ще се видим на следващата сесия 19 септември. Закривам заседанието.

*Забележка*: Протоколите с резултатите от поименното гласуване по точки 2, 3, 4, 5, 6, 8, 9, 10, 11, 12, 13, 19, 20, 21, 22, и 23 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**

**лев**